經數:一七四八

經名:無量壽經連義述文贊卷中

頁數:一五一

上	欄

利衆生願卽餘四十三也. 以此三亥意釋四十

八願之文有七. 一初十一願願攝衆生. 二次

二願願攝佛身. 三次三願願攝衆生. 四次一

願願攝佛身. 五次十三願願攝衆生. 六次二

願願攝佛土. 七後十六願願攝衆生. 初又有

二. 初之二願願離苦. 後之九願願得樂. 初又

有二. 此初願無苦苦也. 汎言願者卽□心義.

所謂設我得佛等. 又言誓者卽邀暇義. 不取

正覺是也. 諸願若不滿終不成佛故. 假使願

不滿而得成者誓終不取故. 所餘諸願皆有

此二. 應如理思

經曰設我得佛至不取正覺者. 述云此後願

無壞苦也

經曰設我得佛至不取正覺者. 述云第二得

樂願有二. 此初二願願得身樂

經曰設我得佛至不取正覺者. 述云此後七

願願得心樂有六. 此初願得宿命樂也

經曰設我得佛至不取正覺者. 述云此二

願得天眼樂也

經曰設我得佛至不取正覺者. 述云此第三

願得天耳樂也

經曰設我得佛至不取正覺者. 述云此第五

願得神通樂也

經曰設我得佛至不取正覺者. 述云此第六

願得漏盡樂有二. 此初漏盡體也. 想念者卽

所知障. 貪身者卽煩惱障. 盡二障漏故

經曰設我得佛至不取正覺者. 述云此後漏

盡位也. 十信以去皆名正定聚故. 言住者通

正當之言也

中	欄

經曰設我得佛至不取正覺者. 述云第二願

攝佛身有二. 此初願光色也

經曰設我得佛至不取正覺者. 述云此後願

長壽也

經曰設我得佛至不取正覺者. 述云第三願

攝衆生有三. 此初攝眷屬願也

經曰設我得佛至不取正覺者. 述云此次得

長壽願也

經曰設我得佛至不取正覺者. 述云此後離

譏嫌願也

經曰設我得佛至不取正覺者. 述云此第四

攝法身願也. 咨者讚也. 嗟者歎也.

經曰設我得佛至不取正覺者述云第五攝衆

生願有二. 初之四願攝人天願. 後之九願攝

菩薩願. 初又有二. 初攝往生者後攝所生報.

初又有三. 此攝上品願也. 有說初下品次上

品後中品非也. 非唯亂次第亦違觀經不除

五逆故. 然彼經云作五逆罪得生淨土. 違此

願云唯除五逆誹謗正法故. 從昔會釋自成

百家. 有說亦謗正法者除唯造五逆者生. 有

難此言彼經亦云具諸不善. 若不謗法卽不

可言具諸不善. 如何乃言唯造五逆得生淨

土. 此難非也. 若謂彼經具諸不善故亦攝謗

法者卽五逆應屬諸不善故. 不須別說. 今卽

應迪. 隨順及言合集之義而相違釋. 相違釋

者諍頭義故. 罪旣各別名亦別故. 有說此

除不怖彼之說悔此亦不然. 旣十念中念別

滅八十億劫生死之罪. 應無悔與不悔別故.

若更有別懺悔法者卽於下品下生文中都無

下	欄

故. 有說對未造者言除對已造者說生. 此亦

不然. 未造者尙除肉亦已造. 故若已造令進

故無此失者未造應令退耶. 有說正五逆者除

五逆類者覺此亦不然. 無有聖敎說五逆類

名五逆故. 不可彼經五逆言類. 有說重心造

者除輕心造者生歟. 此亦不然. 誹謗正法必

有輕重. 不可唯言除不生故. 有說除卽第三

階造五逆者生卽第二階造逆者. 此亦不然.

衆生有三非聖敎故. 設有聖說亦違自許第

三階人不行普法有逆無逆皆不得生. 若如

所言應說唯除第三階而言除逆唯有虛言

故. 有說除者先遮生者後開. 此亦非也. 先遮

若實生後開實應不生故. 有說未發菩提心

造逆者除已發菩提心作逆者生. 此亦不然.

已發菩提心若退失者應如未發心不得生

故. 若不退心者必不作逆故. 有說除卽對佛

說五逆罪決定故. 生卽對佛說五逆等皆不

定故. 此亦不然. 不善順生後受業等皆應例

此五逆罪等便成大過故. 有說若宿世中無

道機者 旣作五逆終無生理. 其先發菩提心

雖復逢緣造五逆等必生深悔亦得往生. 善

趣之人有作五逆謗正法故. 二文各談一互

不相違. 此亦不然. 宿世之言應無用故. 現發

菩提心逢緣作逆應亦生故. 又彼善趣卽十

信故作逆謗法必無此理. 前已說故. 有說一

念念佛者除十念念佛者生. 此必非也. 卽違

此云乃至十念故. 有說除者具十不具十悉

不得生故. 生者唯具十聲故. 此亦不然. 雖兼

不具十聲旣亦申具十念. 應如彼經不可除

經數:一七四八

經名:無量壽緣連義述文贊卷中

頁數:一五二

上	欄

故. 今卽此經上三生中必無作逆故須除之.

彼說下生. 雖作五逆若備十念亦得生故無

違可釋. 不應難言中品三生亦無作逆故. 不

須除者發菩提心修諸功德. 卽非作逆義旣

顯故. 但誹謗正法罪旣深重. 於無數劫受苦

報故. 假具十聲必不得生. 所以聖敎更無異

說. 入諸不善者過難多故. 有說此經十念依

十法而念. 非佛名故卽彌勒所問十念是也

此亦不然. 彼經十念卽非凡夫. 必非上品三

生所能修故. 今卽還同觀經十念. 上輩亦修

十念. 理無違故. 欲顯一二等言乃至故. 傍論

且止應釋本文

經曰設我得佛至不取正覺者. 述云此次攝

中品也. 旣云發菩提心故. 卽知不發心聖雖

不迎無違本願之失

經曰設我得佛至不取正覺者. 述云此後攝下

品也. 有說攝論雖擧願言意亦說念佛是別

時之意. 有說彼不以念佛爲別時意. 往生論

云念佛卽生非別時故. 往生論及攝論釋皆

天親造理必應同. 不可前後有□楯故. 但諸

衆生雖聞淨土之敎誹謗不信自比惡道. 或

信不謗欲愛所纏不敢起願肉亦修行. 或有

衆生聞說便發誓願欲生而逢惡友廣作諸

惡. 命欲終時不遇善友不能念佛. 雖不卽生

是遠生因. 佛歎此類生極樂土. 愚人將謂更

不修因而卽往生. 故釋論云是別時之意. 二

俱不然. 若願若念皆於淨土是遠生因故. 不

爾卽違密意說言. 前已說故. 若諸衆生起願

念佛卽生化土故. 此文言繫念我國者卽往

中	欄

生之行也

經曰設我得佛至不取正覺者. 述云此第二

願所生報也

經曰設我得佛至不取正覺者. 述云第二攝

菩薩願有二. 此初攝他國菩薩也. 常倫者卽

凡夫之屬故. 諸地亦初劫之地

經曰設我得佛至不取正覺者. 述云此後攝

自土菩薩願有八. 此初承力供聖願也

經曰設我得佛至不取正覺者. 述云此第二

供具隨欲願也

經曰設我得佛至不取正覺者. 述曰此第三

說法盡勝願也

經曰設我得佛至不取正覺者. 述云此第四身

得堅固願也. 那羅延者卽眞諦云天力士故

經曰設我得佛至不取正覺者. 述云此第五

光色特妙願也

經曰設我得佛至不取正覺者. 述云此第六

知見道樹願也

經曰設我得佛至不取正覺者. 述云此第七

四1辨無□願也

經曰設我得佛至不取正覺. 此第八2[&FFFF]#[&FFFF]#[&FFFF]#

[&FFFF]#願也

經曰設我得佛至不取正覺者. 述云第六攝

佛土願有二. 此初形色功德願也.

經曰設我得佛至不取正覺者. 述云此後莊

嚴功德願也

經曰設我得佛至不取正覺者. 述云第七攝

衆生願有五. 此初攝他土衆生有二. 此初蒙

光獲利願也

下	欄

經曰設我得佛至不取正覺者. 述云此後聞

名得益願有四. 此初法忍總持也

經曰設我得佛至不取正覺者. 述云此第二遠

離譏嫌願也. 然音聲王云阿彌陀佛有父母

者有說彼顯穢土. 佛有父母非淨土故. 不違

此文自說魔王名曰無勝提婆達多名曰寂

故. 有說不然. 雖有魔王而守護故. 不爾卽法

華經中違飮光淨土魔及魔民皆護佛法故.

應說彼經顯變化土. 亦有女人自說所生之

處永離胞胎穢欲之形故. 而無女人者卽受

用土也. 存此言善順菩薩瓔珞經也. 如彼經

第十一釋慧智造如來淨土云. 但男女衆生

不如阿彌陀國得道者故. 雖有男女而無男

女之欲. 此必不然. 旣云男女衆生不如彌陀

土. 必不言有女人故. 有說彼經父母城邑等

皆是功德法. 如維摩說智度菩薩母方便以

爲父. 華嚴經中文殊師利於覺城東遇善財

童子經言覺城還是功德之名故無違可釋.

此亦不然. 自受用身必由智度及以方便應

有父母故. 許卽必有莫大失故. 今之所存自

有二義. 初卽彼佛雖復有母而是變化唯佛

孤有故. 言無女者除佛之母無更化女肉亦

其實故不相違. 後卽准悲華經或有菩薩. 於

彼國生修菩薩行卽於彼土成等正覺. 或有

菩薩於此世界生已修行往他方土成等正

覺. 法華龍女亦一類是也. 本願不同應現異

故. 今阿彌陀佛蓋亦餘國受胎生身修菩薩

行. 往尊音佛淨土而成佛道故. 音王經云有

父母者說本所生之土. 言有淨土者卽成佛

經數:一七四八

經名:無量壽經連義述文贊卷中

頁數:一五三

上	欄

世界故. 皆無違略開二途學者應思. 傍論且

止應歸本文

經曰設我得佛至不取正覺者. 述云此第三

常修梵行願也

經曰設我得佛至不取正覺者. 述云此第四

作禮致敬願也

經曰設我得佛至不取正覺者. 述云此第二

攝自國衆生願有三. 此初衣服應念願也

經曰設我得佛至不取正覺者. 述云此次受

樂無失願也

經曰設我得佛至不取正覺者. 述云此後普

見佛土願也

經曰設我得佛至不取正覺者. 述云此第三

利他方衆生願有五. 此初諸根貌妙願也

經曰設我得佛至不取正覺者. 述云此第二

止觀俱行願也

經曰設我得佛至不取正覺者. 述云此第三

化物高貴願也

經曰設我得佛至不取正覺. 此第四福智雙

修願也

經曰設我得佛至不取正覺者. 述云此五不

離諸佛願也. 普者卽普遍義等者卽齊等義.

所見普廣佛佛皆見故所住之定名爲普等

經曰設我得佛至不取正覺者. 述云此第四

利益自土願卽聞法自在也

經曰設我得佛至不取正覺者. 述云此第五

攝他方願有二. 此初加力不退願也

經曰設我得佛至不取正覺者. 述云此後自

力不退願也. 有說第一第二第三法忍者卽仁

中	欄

五般若五忍中如其次第伏忍言忍順忍也.

此恐不然. 信忍卽初二三地順忍卽四五六

地. 如何但聞彼佛之名得此二忍耶. 若謂聞

名漸次得者亦應說獲五忍故. 今卽伏忍三

位名爲三法. 瑜伽亦說勝解行地有下中上

品三忍故

經曰佛告阿難至以偈頌曰者. 述云第四自

誓感瑞有二. 此初□文也

經曰我建超世願至誓不成等覺者. 述云此

後立誓有二. 初立誓後請瑞. 初又有二. 初反

誓後順誓. 初又有二. 此初對佛自德誓也. 建

者起也. 卽前願佛身. 土名超世願. 願必起行

故必至無上道

經曰我於無量劫至誓不成等覺者. 述云此

後對佛化德誓有二. 此初財施化利誓也. 經

本不定或云不爲大施主普濟諸貧苦或云不

爲大施主終莫濟貧苦初本應正. 有人釋此

言法施化益非也. 欲濟貧苦必施財物故

經曰我至成佛道至誓不成等覺者. 述云後

對法施作誓也. 雖擧名聲意在言敎故

經曰離欲深正念至爲諸天人師者. 述云第

二順誓有二. 此初略誓也. 離欲正念淨慧梵

行者誓因. 心無上尊天人師者誓果

經曰神力演大光至通達善趣門者. 述云此

後廣誓有二. 初廣歎佛德後總結立誓. 初又

有四. 此初歎化德也. 演光普照者卽身業化

所餘六句皆口業化. 除三垢濟衆難者小乘

化也. 三垢者卽貪瞋癡也. 開智眼滅盲闇者

大乘化也. 閉惡道通善趣者人天化也

下	欄

經曰功祚成滿足至一切隱不現者. 述云此第

二歎自德也. 祚(之河反)助也福也□(墮六反)集也攝

也. 陸法言切韻云止也. 功祚成滿者卽德體

果福皆成滿也. 威曜十方者光廣大也. 天光

不現者光奇勝也. 或有本云日月諸光明一

切隱不現. 其義無違. 佛光映?日月攝光不

能外照故云□重輝

經曰爲衆開法藏至說法師子吼者. 述云此

第三重歎化德也

經曰供養一切佛至通達靡不照者. 述云此

第四重歎自德也

經曰願我功德力等此最勝尊者. 述云此第

二結誓也

結曰斯願若剋果至當雨珍妙華者. 述云此

第二請瑞也

經曰佛語阿難至以散其上者. 述云第五遂

請現瑞有二. 此初應誓現瑞也

經曰自然音樂至無上正覺者. 述云後出聲

歎記也

經曰於是法藏至深樂寂滅者. 述云此第六

總以結歎也

經曰阿難時彼至建此願已者. 述云第二申修

勝行有二. 此初結勝願也. 有說發斯弘誓卽

四十八願. 建此願者卽立誓之願非也. 經稱

前名願後言誓故. 今卽弘誓者結反順之誓.

此願者結四十八願. 從後以向前結故無過

經曰一向專志莊嚴土者. 述云此後正申勝行

有二. 初修土行後脩身行. 初又有二. 此初修

因也

經數:一七四八

經名:無量壽經連義述文贊卷中

頁數:一五四

上	欄

經曰所修佛國至無衰無變者述云此後彰果

也. 恢廓廣大者卽無量德成故. 論云究竟如

虛空廣大無邊際故. 廓(古惡反)爾雅大也. 超勝獨

妙者卽土勝也. 非諸菩薩境故. 建立常然者

因滿果立無改異故. 無衰無變者不爲三災

之所壞故

經曰於不可思議至無量德行者. 述云第二

修身行有二. 初修因後歎果. 初又有三. 初總

標次別釋後還結. 此初也. 黃帝算有三品且

擧其一十千億爲兆十千兆爲京十千京爲妊

十千妊爲□十千□爲匹十千匹爲載故. 有

人言兆載者遠年非也

不生欲覺至香味觸法者. 述云第二別釋有

四. 一離染二修善三離業四修善. 初又有二.

初自離煩惱後敎化令離. 初又有四. 此初離

染因緣也. 不生欲嗔害覺者卽偏擧過重不

盡之言. 覺者尋也. 有說未對境界預起邪思

名覺. 對緣生心名想故. 不生三覺者離始. 不

起三想者離終非也. 正對境界不生三覺無

別所以故. 今卽三覺之因如次三想. 取境分

齊方生欲等故. 然卽不貪名利故不生欲覺.

不惱衆生故不生嗔覺. 不損物命故不生害

覺. 三覺不生必絶三想故亦兼之. 內因旣離

外緣斯止故云不著色等

經云忍力成就至少欲知足者. 述云此第二

修對治也. 忍力者卽安受苦耐怨害察法忍

也. 以此忍力能忍損惱故離三覺三想. 少欲

當利知足現利故不著色等

經曰無染□癡者. 述云此第三正離煩惱也.

中	欄

染者貪也

經曰三昧常寂智慧無□者. 述云此第四正

修對治也. 三昧常寂者卽定深也. 智慧無□

者卽智勝也

經曰無有虛僞至先意承問者. 述云此第二

利他離染也. 無虛諂心者卽離意過. 和顔者

卽離身過. 愛語先問者卽離口過. 有說先意

承問是意業非也. 雖言先意遂言問故

經曰勇猛精進至惠利群生者. 述云第二修言

有三. 此初無間修也. 勇猛精進者卽初精進.

誓不怯敵故云勇猛. 志願無□者卽第二加

行精進. 加脩以進故. 心淸白法者卽第三無

足精進. 修不已故. 卽自利修也. 惠利群生者

卽利他修也

經曰恭敬三寶至功德成就者. 述云此第二

恭敬脩也. 恭敬三寶者卽福方便. 奉事師長

者卽智方便. 以大莊嚴者卽福智二莊嚴已

成就故備施等衆聖行也. 以己所脩利衆生

故令功德成

經曰住空無相至觀法如化者. 述云此第三行

成證修也. 有說住貪瞋癡故意業不調. 今住

空無相無願故能調意業. 貪是皮故入空調

伏. 嗔是肉故無願調伏. 癡是心故無相調伏.

諸法相中皆無此理誰勞迪斥. 故今卽我法

實無故云空. 假相亦無故名無相. 於二中此

無可希願故云無願. 有說卽於此三無果可

作故云無作. 無因可生故云無起. 良恐非也.

作旣作用□不名因. 起亦生起可名果故. 今

卽因無實用故云無作. 卽維摩云雖行無作

下	欄

也. 果無眞體故云無起. 卽彼經云雖行無起

也. 旣無實體用故觀之如化. 總而言之無作

無起故非有. 觀法如化故非無. 非無非有卽

中道之理所謂證會也

經曰遠離粗言至彼此俱害者. 述云第三離

惡業有二. 此初離過. 離粗言者離口業過. 自

害害彼彼此俱害者離身業過. 彼者他也

經曰修習善言至人我兼利者. 述云此後攝

善也. 修善言故遠離粗言. 修三利故遠離三

害經曰棄國1損王至敎人令行者述云此第

四修善也. 自旣有所捨所修亦令他人有所

棄所修故

經曰無央數劫積2劫累德者. 述云此第三還

經也

經曰隨其生處至正眞之道者. 述云第二歎

果有三. 此初歎功德報有三. 此初總標也

經曰或爲長者至一切諸佛者. 述云此次別歎

也. 有說長者卽隨類生. 刹利等卽最勝生. 六

欲天等卽增上生. 非也. 長者亦應勝生諸天

亦何非勝生故

經曰如是功德不可稱說者. 述云後結歎也

經曰口氣香潔至相好殊妙者. 述云第二歎

依正報有二. 此初歎正報勝也

經曰其手常出至超諸天人者. 述云此後歎

依報勝也

經曰於一切法而得自在者. 述云此第三歎

智德果也

經曰阿難白佛至成佛現在者. 述云第二申所

成果. 卽身土之果. 逐誓願而成故有二. 初略

經數:一七四八

經名:無量壽經連義述文贊卷中

頁數:一五五

上	欄

申所成後廣顯所成. 初又有四. 此初辨佛旣

成也. 卽主德成故. 論云正覺阿彌陀法王善

住持故.

經曰西方去此至名曰安樂者. 述云此第二

標土已變也. 帛謙皆云所居國土名須摩題.

正在西方去此千億萬須彌山佛國. 而今云

去此十萬億刹者□楯之因廣如前釋

經曰阿難又問至凡歷十劫者. 述云此第三

成佛久近也. 支謙經云作佛以來凡十小劫

意同此也. 而帛延云作佛以來凡十八劫者

蓋其小字闕其中點矣

經曰其佛國土至猶如第六天寶者. 述云此第

四盡國嚴麗有二. 此初顯國莊嚴□. 前成佛

者卽應佛身願. 此土嚴淨卽應佛土願也. 所

謂種種事德成故. 論云備諸珍寶性具足妙

莊嚴故. 恢(苦陸切)大也. 赫(呼格反)切韻云赤也毛詩

云赫赫師尹註云赫赫盛貌. 也□(胡本反)切韻云

火光也又作煜(出鞠反)盛也曜也. 雜□入間者莊

嚴分齊卽形相德成故. 論云淨光明滿足如

鏡日月輪故. 光赫□耀者卽妙色德成故. 論

云無垢光焰熾明淨曜世間故. 淸淨者卽淸

淨德成故. 論云觀彼世界相勝過三界道故.

莊嚴者卽莊嚴德成. 所謂水地空皆莊嚴故.

如第六天寶將彼天倍人以顯淨土寶勝世間

而已

經曰又其國土至常和調適者. 述云此後嚴土

無穢有二. 此初總申所無也. 卽無難德成故.

論云永離身心惱受樂常無間故. 溪亦作谿

字. 苦奚反爾雅水注川曰谿注谿曰谷注谷

中	欄

溝也. 渠(呂居反)溝也廣雅故坎也字林小萬深廣

各四尺也

經曰爾時阿難至依何而住者. 述術此後辨

無所以有五此初問也

經曰佛語阿難至皆依何住者. 述云此第二

佛反質

經曰阿難白佛至不可思議者. 述云此第三

阿難答也

經曰佛語阿難至故能爾耳者. 述云此第四

佛述成也. 卽所心德滿成故. 論云衆生所願

樂一切能滿足故

經曰阿難白佛至故問斯義者. 述云此第五申

問意也. 日月猶有故. 覺經云其日月星辰皆

在虛空中住止亦復不□轉運行亦無有精光

也. 蓋雖無須彌往生之宮故有而已. 以此卽

知彼土人天空地不同諸有異釋唯勞虛言

經曰佛告阿難至一佛刹土者. 述云此第二廣

申所成. 應對前願別申所成但恐煩言. 略顯

果勝有四. 一歎佛身果卽願佛身之報也. 二

申其眷屬卽願菩薩聲聞之報也. 三歎佛土

妙卽心淨土之果也. 四顯其所作卽攝生願

之果也. 初又有二. 初別歎後結歎. 初又有二.

初歎光勝妙後顯壽長遠. 初又有四. 此初釋

迦自歎有二. 此初對劣歎勝卽願光無勝之

報也

經曰是故無量壽佛至超日月光佛者. 述云此

後結歎顯勝也. 有說長故無量廣故無邊. 自

在故無□. 餘不能敵故無對. 勝餘光故二王.

離垢故淸淨. 見心喜悅故歡喜. 於境善照故

下	欄

智慧. 照物無已故不斷. 過也間想故難思絶

言想故無稱. 超世諸色故超日月. 雖有此解

不能別光亦不鄭重故. 今卽佛光非算數故

無量. 無緣不照故無邊. 無有人法而能障者

故無□. 非諸菩薩之所及故無對. 光明自在

更無爲上故焰王. 從佛無貪善根而現亦除衆

生貪濁之心故淸淨. 從佛無嗔善根而生能除

衆生瞋□□心故歡喜. 光從佛無癡善根心

起復除衆生無明品心故智慧. 佛之常光□

爲照益故不斷. 光非諸二乘等所測度故難

思. 亦非餘乘等所堪說故無稱. 日夜□照不

同娑婆二曜之輝故超日月. 總而言之. 卽身

莊嚴故. 論云相好光一尋色像超群生故

經曰其有衆生至皆蒙解脫者. 述云此第二

見者獲利也. 三垢滅者卽除障利. 之意歡喜

卽生善利. 苦得休息者拔苦利. 皆蒙解脫者

卽得樂利. 皆是蒙光觸體者身心柔軟願之

所致也

經曰無量壽佛至亦復如是者述云此第三諸

聖共歎. 卽無量諸佛悉咨嗟稱名願之報也

經曰若有衆生至亦如今也者述云第四聞光

獲利. 卽投報體禮喜天人致敬願之所成也

經曰佛言我說至尙未能盡者. 述云此第二

結歎也. 卽不虛作住持莊嚴故. 論云觀佛本

願力遇無空過者能令速滿足功德大寶海故

經曰佛語阿難至汝寧知乎者述云第二辨所

成壽有二. 此初直標壽遠也

經曰假使十方至知其限極者. 述云此後寄事

顯長也. 有說梵云馱演那此云靜慮. 昔云禪

經數:一七四八

經名:無量壽經連義述文贊卷中

頁數:一五六

上	欄

那或云禪皆訛略也. 雖知昔禪卽今靜慮未

聞禪字復有所目. 良可悲故. 今卽禪思者專

思之別言也

經曰聲聞菩薩至所能知也者. 述云第二申

其眷屬有四. 此初例顯壽量也. 卽天人壽無

能校知願之所成也

經曰又聲聞菩薩至不可稱說者. 述云此第

二顯衆無數. 卽願聲聞無邊之所成也. 往生

論名衆莊嚴故. 頌云天人不動衆淸淨智海

生故

經曰神智洞達至一切世界者. 述云此第三略

歎德勝. 卽願得他心智宿命說一切智智慧

辯才等之所成也

經曰佛語阿難至菩薩亦然者. 述云此第四

廣顯衆多有二. 此初總標也. 初會者偏擧不

盡之言顯無數故

經曰如大目□連至多少之數者. 述云此後

別釋有二. 此初對智歎多也

經曰譬如大海至何所爲多者. 述云此後寄

事顯多有三. 此初立喩反問也.

經曰阿難白佛至所能知也者. 述云此次答

其多少也

經曰佛語阿難至如大海水者. 述云此後佛

述成也. 釋往生論二乘種不生廣如前述故

不再解

經曰又其國土至□□樹者. 述云第三顯士

報有四. 一樹莊嚴二樂莊嚴三宮莊嚴四池莊

嚴. 初又有三. 初寶樹莊嚴次道樹莊嚴後對

之歎勝. 初又有二. 初寶樹後音樂. 初又有三.

中	欄

此初純寶樹也

經曰或二寶至碼瑙爲實者. 述云此次雜實

樹也

經曰行行相値至不可稱視者. 述云此後總

歎也

經曰淸風時發至自然相和者. 述云此第二

音樂也. 淸風者卽別本云非天之風亦非人

之風也. 五音者卽詩云宮商角徵羽擬五行

之音. 今言宮商者卽略擧初二也. 宮者粗商

者細也. 和者應也. 不違冒音故云自然和. 位

法師云五音聲者一諦了二易解三不散四無

厭五悅耳. 雖有此而無聖說不可1在也

經曰又無量壽佛至隨應而現者. 述云第二

辨道場樹有三. 此初道樹體相也. 一里三百

步故四百萬里卽十二萬由旬. 應前菩薩少

功見道場願而成也. 有說隨彼佛身高六十

萬億那由他□河沙由旬以佛神力故. 縱小

道樹不相妨□. 若爾所餘宮殿不應各稱其

形大小故. 今彼經佛量旣他受用身故. 此道

樹卽化土故不相違也. 二十萬里者六千由

旬. 應不稱其本量故. 又有本云二百萬里蓋

是正也

經曰微風徐動至不遭苦患者. 述云此次出

聲利物也. 卽妙聲德成故.  論云梵聲悟深遠

微妙聞十方故

經曰目睹其色至無諸惱患者. 述云此後見

聞獲利有二. 此對境得利也. 由昔諸根不陋

願力之所得故云六根淸. 而言深法忍者卽

達無相生性故

下	欄

經曰阿難若彼至威神力故者. 述云此後智

力得忍有二. 此初神力得益也. 有說初二三

地尋聲得悟聲如響故云音響忍. 四五六地

捨詮趣實故云柔順忍. 七地以去相證實

故云無生忍. 忍者慧心安法故. 此必不然. 初

地已上皆已證實. 應無尋聲趣實異故. 有記

有說初在十信尋聲悟解故. 次在三賢伏業

惑故. 後證實絶相故云無生忍. 此亦非也. 未

入十信若生彼土不得法忍違本願故. 今卽

尋樹音聲從風而有. 有而非實故得音響忍.

柔者無乖角義順者不違空義. 悟境無性不

違於有而順空故云柔順忍. 觀於諸法生絶

四句故云無生忍

經曰本願力故至究竟願故者. 述云此後願

力獲利也. 本願者卽往誓願之力. 他方菩薩

聞名得忍肉亦自土. 故願無缺故滿足. 心之

不虛故明了. 緣不能壞故堅固. 願必遂果故

究竟. 由此願力生彼土者皆得三忍

經曰佛告阿難至千億倍也者述云此第三對

之顯勝也. 對第六天者欲界中勝故也

經曰亦有自然至最爲第一者. 述云此第二樂

莊嚴也. 於虛空不從樹風而有故云自然. 所

顯者皆佛法故無非法音. 音非唯可愛亦乃

隨故云哀亮. 卽虛空莊嚴故. 論云無量寶交

絡羅網遍虛空種種鈴發響宣吐妙法音故

經曰又講堂舍至覆蓋其上者述云此第三宮

莊嚴也. 交露者□也. 字林□幕泫泫似垂露

故. 卽地莊嚴故. 論云宮殿諸樓閣觀十方無

□雜樹異光色寶欄遍圍繞故

經數:一七四八

經名:無量壽經連義述文贊卷中

頁數:一五七

上	欄

經曰內外左右至各皆一等者. 述云第四池莊

嚴有二. 此初池相有四. 此初池量也. 卽水莊

嚴故. 論云寶華千萬種彌覆池流泉微風動

華葉交錯光亂轉故

經曰八功德水至味如甘露者. 述云此第二水

相也. 淸淨者卽八中之初. 香潔者卽第二也.

味如甘露者卽第五也. 若欲備釋還同前解

故不更論

經曰黃金池者至彌覆水上者. 述云此第三

池莊嚴也. 前堂舍及此池皆由第三十三願

之所成也

經曰彼諸菩薩及聲聞至不遲不疾者. 述云

第四資用任意也. 心垢者卽煩惱之名唯慧

所除. 而水除者觸水爲緣發慧蕩除故

經曰波揚無量至歡喜無量者. 述云第二歎

聲有三. 此初隨類異聞也

經曰隨順淸淨至所行之道者. 述云此第二

聞之修善也. 眞實義者卽涅槃也. 不共法者

卽菩提也. 所行道者卽彼二果之因也

經曰無有三途至名曰安樂者. 述云此第三

所全唯樂也

經曰阿難彼佛至神通功德者. 述云第四顯

其所攝有二. 初生之報勝卽攝他方願力所

成也. 後住之報妙卽攝自土願之所成. 初又

有二. 此初正報微妙也. 色身者卽此眞金願

之報. 妙1意者卽說一切智願之所成. 神通

者卽供養他方佛願果也. 功德者卽受持諷

誦梵行總持三昧等願之遂果也

經曰所處宮殿至涅之道者. 述云此後依報

中	欄

殊勝. 卽萬物嚴麗衣服隨念等願力所成也.

帛謙皆言阿彌陀佛及諸菩薩阿羅漢欲食時

自然七寶机劫波育□疊以爲坐. 欲得甛酢

在所欲得. 而今無者蓋略無也. 唯言見色聞

香. 卽知彼土味觸非食不呑咽故. 有說色不

離食故云見色. 體卽三塵非也. 旣不受用如

何味觸. 所味名食故. 次者近也. 無苦可因故.

卽樂如漏盡願之報也

經曰其諸聲聞至無極之體者. 述云第二. 舊

住報勝有二. 初正報勝後依報妙. 初又有二.

此初直顯報勝也. 同一類者卽應第四願之

報也. 虛無無極者無障故希有故. 如其次第

卽心那羅延力願之願也. 有說旣言非天非

人故生彼土雖復凡夫非人天趣. 若人趣者

卽應四天下故有越單曰. 若非四天下者卽

四洲外別有人趣耶. 若有北洲者應有長壽

天. 故淨土中必有難處. 由此淨土非人天趣

故非三界. 卽智論云無欲故居地故有色故.

如其次第非欲色. 此恐不然. 本誓唯云有三

途者不言善趣故. 若非善趣者必應言有五

趣者故. 又若非佛而非三界者卽違經云三

界外有衆生卽非七佛說故. 而智論云非三

界者且簡穢界故義亦無過. 雖有人天人天

無別. 但逐穢土業以別人天. 故云因緣順方

有人天之名. 由比諸天皆在虛空. 帛延云第

一四天第二□利天皆自然在虛空中住止無

所依因也

經曰佛告阿難至寧可類乎者. 述云此後寄

事顯勝有五. 此初以貧人對粟散王有三. 此

下	欄

初寄事反問也

經曰阿難白佛至因能致此者. 述云此次阿難

答勝也. 底者最也. [&FFFF]#下者陋下之義. 殆(徒改反)

近也幾也. 坐者罪也蒼□篇坐辜也. 鹽鐵論

曰什伍相連親戚相坐也. □(胡古反)福也. [&FFFF]#極

者盡疲之義. 享者爾雅福厚也

經曰佛告阿難汝言是也者. 述云此後佛述

成也

經曰計如帝王至帝王邊也者. 述五云此第二

以帝王對輪王也

經曰轉輪聖王至萬億倍也者. 述云第三以

輪王對帝釋也

經曰假令天來至不相類也者. 述云此第四

以帝釋對魔王也

經曰設第六天王至不可計倍者. 述云此第

五以魔天對西方衆也

經曰佛告阿難至高下大小者. 述云第二辨

依妙有六. 此初資具稱形也

經曰或一寶至應念卽至者. 述云此第二諸

寶任意也

經曰又以衆寶至踐之而行者. 述云此第三

寶衣布地也

經曰無量寶網至盡極嚴麗者. 述云此第四

寶網羅覆也

經曰自然德風至如是六反者. 述云此第五

德風吹鼓也. 2過雅者得中之狀. 芬者方言芬

和謂芬香和調. 裂者宜作烈光也美也. 裂非

字體. 帛讚皆云如是四反. 卽供聖之華故於

六反無復妨也

經數:一七四八

經名:無量壽經連義述文贊卷下

頁數:一五八

上	欄

經曰又衆寶蓮華至百千億光者述云此第六

寶1化充滿有二. 此初華嚴世界也. 暐(于鬼反)

說文盛明□也. 曄(爲韶反)華光盛也. 又曄(或輒反)草

木華貌. 煥者明也. 爛者文章鮮明也

經曰一一光中至於佛正道者. 述云此後華光

利物也. 卽宮莊嚴故. 論云如來微妙聲梵響

聞十方故

無量壽經連義述文贊卷中

無量壽經連義述文贊卷下

釋璟興撰

經曰佛告阿難至及不定聚者. 述云第二辨

衆生往生因果. 卽遂攝衆生願而申往生. 往

生有四. 一凡小往生二大聖往生三雙以得失

勸凡小生四歎彼土勝令大聖心. 初又有三.

此初彰正定令物仰心也. 有說有涅槃法名

正定聚無涅槃法名邪定聚. 離此二者名不

定聚非也. 離有種姓無種姓外更衆生聚.

應唯二故. 有說善趣已前名爲邪定. 善趣位

中數退數進名爲不定. 習種已去分位不退

名爲正定. 如其二乘外凡常沒名爲邪定. 前

六方便名爲不定. 忍法以上名爲正定. 故生

彼國者勿問三乘皆住正定更無餘聚故. 此

亦不然. 彼三聚義違諸敎理. 應如理思. 義趣

十信卽入習種. 必無此義故. 若生彼土不卽

中	欄

入習種位故無此咎者還有彼土不定聚故.

有說依中邊論正位習起旣在初地故. 此中

菩薩往生者唯是初地已上者非也. 若唯菩

薩者卽違經云皆悉故亦應有不定聚故. 有

說住正定聚者卽同小經中皆是阿□跋致.

阿□跋致卽不退故. 依本業等. 十解第七心

已去諸位是也. 雖有下位從勝言皆是故. 此

亦不然. 旣第七心已上名不退者卽諸下位

非不退位. 應有不定故. 今卽餘敎所說三2乘

皆是穢土. 有此三*乘故. 若生淨土不問凡

聖定向涅槃定趣善行定生善道定行六度定

得解脫故. 唯有正定聚而無餘二也

經曰十方□沙至誹謗正法者. 述云第第二

擧諸佛歎令增物生去心也. 諸佛說旣共歎

聞名欲生必得往生故. 有說此經據正定聚

故除逆謗法. 觀經中邪定聚所生故五逆亦

生非也. 若如所言. 下下生人生彼淨土應非

正定故. 有說雖作五逆若修十六觀卽得往

生. 卽彼經意也. 若不能修十六觀者雖作餘

善必不得生故此經除之. 此亦非也. 下品下

生亦修十六觀必觀違彼經故. 今卽此文前已

釋故不須更解. 而前十念此言一念者最少

極多互綺擧故不相違

經曰佛告阿難至有其三輩者. 述云此第三申

往生因令人修生有二. 此初總標也. 有說此

中三輩皆生他受用土故. 不同觀經生變化

土之九品也. 假使不能作功德是假設故. 十

念亦是彌勤所問之所說故. 非也. 假使之言

縱餘功德令發菩提心故經言假使. 應如餘

下	欄

言亦是實說故. 又若十念卽非凡夫念. 如何

於上中二輩不說. 唯在下輩故. 今卽合彼九

品爲此三輩故其義無異. 不應難言彼經中

上中中二品皆作沙門亦見眞佛不發大心.

中下一生不作沙門都不見佛不發大心. 而

此中輩非作沙門亦見化佛發菩提心. 義必

相違者中輩之內自有多類. 二經各談其一

無違. 而言當發菩提心者欲顯生彼必發大

心. 以簡定性不得生故. 餘相違文皆此類也.

有說更有往生而非三輩. 謂下文中疑五智

人疑惑心中修諸功德亦信罪福少修修善本願

生彼土. 以信不定故非前六少修福故亦非

後三. 由此不入不九品所攝. 此亦不然. 帛謙皆

云中輩之人3狐疑不信. 雖生彼土在其城中

於五百年不見佛不聞經不見聖. 必不可言

疑智凡夫不在九品故. 有說不決四疑雖生

彼國而在邊地. 別是一類非九品攝. 是故不

應妄生疑惑. 此亦不然. 二經所說中下之屬

所止寶城旣五百. 應如此經疑智凡夫所在

寶宮殿亦是邊地故. 不爾便違經云所居舍

宅在地不能令隨意高大在虛空中. 復去阿

彌陀佛甚大遠故. 有說疑佛智人卽此中輩

觀經中品. 故帛謙經中輩云持戒布施飯食

沙門作寺起塔後疑不信. 其人暫信暫不信

續結其善願得往生. 雖生彼國不得前至無

量壽佛所還道見佛國界邊自然寶城. 於五

百歲不得見佛聞法等故. 不應非法護中疑

佛智人故. 此亦不然. 帛謙下輩亦在路城於

五百年不得見佛. 如何疑智唯在中輩而非

經數:一七四八

經名:無量壽經連義述文贊卷下

頁數:一五九

上	欄

下耶. 若言中輩疑智修因相似故. 故雖屬中

品而非下者. 亦可下輩受果似中品故攝疑

佛智. 果雖相似不攝疑智因雖復同何容疑

智. 又彼所言九品之內屬於中上理必不然.

觀經中中上此經疑智華開見佛聞法獲利皆

不同故. 若言中上自有多種故無此過者豈

不中下亦有多種故攝疑智. 故今卽疑佛五

智中下下上二生所攝. 由此帛謙後之二輩皆

言在城於五百年不得見佛聞法見聖故. 若

三輩若九品皆無寬狹攝往生盡. 然彼三品

集善爲上止惡爲中造惡爲下. 其間委悉應

如理思. 此中三輩別有三義. 一身心異. 心卽

俱發菩提之心專念彌陀從多同也. 身卽出

家爲上在俗爲中下. 二修因異. 卽具修諸行

爲上少分修福爲中稱念彼佛十念一念爲

下. 三生緣異. 卽彌陀觀音眞身來迎爲上化

身迎接爲中夢見佛身爲下. 帛延三輩別有

四義. 一身心異. 卽出家發菩提心爲上在俗

至誠心爲中下. 二修行異. 卽備修衆行夢見

諸聖爲上少分修善日夜不絶夢見諸聖爲中

唯斷愛怒念佛十日十夜不絶爲下. 三見佛

異. 卽同此三種也. 四受果異. 卽生彼土作阿

維越宅舍在空去佛亦近爲上路止寶城舍宅

在地去佛大遠爲中下. 支謙經中從多雖同

而有異者欲生彼國懸繒綵作佛寺起塔飯

食沙門者當斷愛怒. 齋戒淸淨一心念佛十

日不絶爲下輩耳. 將彼二經對法護本上輩

雖同中下卽異. 彼之二品疑心在懷不發道

意. 此中二輩皆發道心決定信故. 所以有此

中	欄

參差者蓋彼梵本雖復備有帛謙但□疑信往

生之者法護唯譯淨信修因. 其疑智人在後

示過故. 言雖□楯理必無異. 欲釋三輩行位

之別還如前解故不復論

經曰其上輩者至願生彼國者. 述云此後別

釋有三. 此初釋上輩有二. 此初正釋有四. 此

初本有修因也

經曰此等衆生至現其人前者. 述云此第二

死有相顯也

經曰卽隨彼佛往生其國者. 述云此第三中

有逐佛也

經曰便於七寶至神通自在者. 述云此第四

生有獲益也. 有說此三輩如其次第卽九品

中上中中上下下. 故彼經云經一七日得不

退轉非也. 有說此言住不退轉卽初地已上

不退轉位. 觀經所言悟無生忍得百法明皆

初地故. 此亦非也. 彼經中生得不退已經一

小劫得無生忍. 必不可言不退轉卽初地故.

今卽上品三生雖有遲疾皆入十信得無生忍

悟百明門故云住不退

經曰是故阿難至願生彼國者. 述云此後結

勸也

經曰佛告阿難至願生彼國者. 述云此第二

釋中輩有二. 此初總標也

經曰雖不能行至願生彼國者. 述云此後別

釋有四. 此初本有修因也

經曰其人臨終至現其人前者. 述云此第二

死有相現也

經曰卽隨化佛往生其國者. 述云此第三中

下	欄

有往趣也

經曰住不退轉至如上輩者也者. 述云此第

四生有獲利也. 依觀經上中下皆云彌陀自

現其前不言眞化故此文盡理

經曰佛語阿難至欲生彼國者. 述云第三釋

下輩有二. 此初總□也

經曰假使不能至願生彼國者. 述云此後別

釋有三. 此初本有修因也. 當發菩提心者卽

簡定性終不向不故不違觀經之文

經曰此人共臨終夢見彼佛者. 述云此第二死有

相現也. 亦得往生至如中輩者也述云此第

三生有得利也. 將彼九品應別配釋. 恐言煩

故不須備錄

經曰佛告阿難至稱歎於彼者. 述云第二大

菩薩往生有二. 初略標後廣頌. 初又有二. 此

初諸佛共歎也

經曰東方□沙至亦復如是者. 述云此後勝

聖共生也. 總而言之. 欲令凡小增欲生之意

故須顯彼國土之勝

經曰爾時世尊而說頌曰者. 述云第二廣頌有

二. 此初□文也

經曰東方諸佛國至門覲無量覺者. 述云此

後正頌有二. 初頌勝聖共生卽十五頌也. 後

頌諸佛皆歎卽十五頌也. 初又有三. 初勝聖

皆生有二. 此初頌東方往生也覲者見也諸

候見天子曰覲是也

經曰南西北四維至往覲無量覺者. 述云此

後餘方往生也

經曰一切諸菩薩至供養無量覺者. 述云此

經數:一七四八

經名:無量壽經連義述文贊卷下

頁數:一六○

上	欄

第二供敬修福有三. 此初外事供養也

經曰究達神通慧至稽首無上尊者. 述云此

次內業供敬也. 究竟究竟達者洞達若通若

智究竟洞達故云神通慧. 則神通究竟智慧

洞達義也. 傍觀曰遊窮原稱入. 深法者卽智

所入深門者卽通所遊. 故卽通智雙也. 福行

圓備故具功德藏. 慧行殊妙故智無等倫. 福

是慧資慧是福道故卽福智雙也. 有說此之

二雙皆歎佛自德非也. 通是化物之妙術故.

又彼所言智爲通本通是智用亦非也. 通旣

世俗智必有體用故. 盡日者卽從喩之名. 惑

業苦三能覆眞空及智日月卽同雲覆虛空日

月故云生死雲. 佛智達眞能除自他惑業苦

障故云慧日. 令生物解故云照世間

經曰見彼嚴淨土至願我國亦然者. 述云此

第三見土欣心也. 無量心者卽四無量心也

經曰應時無量尊至三□從頂入者. 述云此

第三頌聞法生智有四. 此初現相發起也. 遍

照者濟之無二故. 達身者集德圓滿故. 三□

者必兼二大士故. 頂入者卽三尊中爲上故

經曰一切人天衆踊躍皆歡喜者. 述云第二

衆見生喜也

經曰大士觀世音至唯然願說意者. 述云此

第三觀音請說也

經曰梵聲猶雷震至今說仁諦聽者. 述云此

第四如來酬請有二. 此初略標許○也. 梵聲

者總擧八音者別歎. 如梵摩喩經中說. 一最好

聲聲哀妙故. 二易了聲言辨了故. 三調和聲

大小得中故. 四柔[&FFFF]#聲聲1陸輕故. 五不誤聲

中	欄

言無錯失故. 六不女聲聲雄朗故. 七尊慧聲

言有威肅故. 八深遠聲聲遠故. 以此妙音酬

觀音故云暢妙響

經曰十方來正士至受決當作佛者. 述云此

後正答所問有四. 此初逐願記成佛也

經曰覺了一切法至必成如是刹者. 述云此

第二擧智願記獲土也

經曰智法如電影至受決當作佛者. 述云此

第三逐智行記成佛也

經曰通達諸法性至必成如是刹者. 述云此

第四擧智願記成土也. 智法如夢電等卽世

俗諦智. 通達法性空卽勝義諦智

經曰諸佛告菩薩至疾得淸淨處者. 述云第二

頌諸佛歎有二. 初頌餘佛共歎卽五頌也. 後

頌釋迦自歎卽十頌也. 初又有四. 此初聞法

得土歎也

經曰至彼嚴淨國至受記成等覺者. 述云此

第二得通成覺歎. 卽前當授菩薩記是也

經曰其佛本願力至自致不退轉者. 述云此

第三聞名不退歎. 卽前住正定聚也

經曰菩薩興至願至還到安養國者. 述云此

第四逐願供佛歎也. 願所得土如彌陀國故

云國無異. 卽心淨土願也. 願作佛時德名遠

聞故云名顯十方. 卽心佛身願也

經曰若人無善本乃獲聞此經者. 述云第二

釋迦自歎有三. 初歎經難信次佛智難思後

勸使發心. 初又有二. 此初以有善聞歎經微

妙也

經曰曾更見世尊至樂聽如是敎者. 述云此

下	欄

後有惡不信聞以歎經深重也. 歎微妙者令

人捨惡以修善故. 歎深重者令去輕謗生信

樂故

經曰聲聞或菩薩至唯佛獨明山者. 述云第二

佛智難思有二. 此初對二乘智歎佛獨了也

經曰假使一切人至如是致淸淨者. 述云此後

對諸聖智歎智深淨也. 得道者行勝. 達空者

解深. 億劫者時久. 窮力者說極. 無邊者盡十

方. 無際者窮三際. 淸淨者障盡. 卽窮至淸

淨障盡. 道果故歎難思也

經曰壽命甚難得至若聞精勤心者. 述云第三

勸令心願有三. 此初勸聞勤心也. 旣離三難

不容空過故. 壽是道依佛爲勝緣信卽行本

故偏說之

經曰聞法能不忘至是故當發意者. 述云此

次正勸發心也. 卽不忘彌陀所說. 亦見彼佛

心生敬重以爲大喜. 行順釋迦釋迦所攝故

云我善友

經曰設滿世界火至廣度生死流者. 述云此

後勸心不退也

經曰佛告阿難至一切衆生者. 述云第三褒貶

得失以勸凡小有三. 初歎彼土勝妙令物欣

心. 次申此方穢惡使人厭捨. 後雙彰得失令

有脩捨. 初又有二. 初廣歎勝樂後勸令往生.

初又有八. 此初壽命長遠也. 一生者卽五生

之中最後生. 權實不定. 實卽摩醯首羅智處

之生. 權亦有二別. 若在穢土卽閻色提生名

爲一生. 若生淨土卽成佛之生名爲一生. 今

欲簡實故亦云補處. 或有疑言彼土菩薩若